L'Ajuntament d'Alaquàs insta a la Generalitat a complir els seus compromisos econòmics amb la Federació de Societats Musicals de la Comunitat Valenciana
26/03/2010

# L'Ajuntament d'Alaquàs insta a la Generalitat a complir els seus compromisos econòmics amb la Federació de Societats Musicals de la Comunitat Valenciana

*   26/03/2010
*   [Imprimir](#)
*   Compartir
*    https://www.alaquas.org/documento.asp?id\_do=11953

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11953%2F0&title=Ajuntament%20d%27Alaqu%C3%A0s.%20Premsa.L%27Ajuntament%20d%27Alaqu%C3%A0s%20insta%20a%20la%20Generalitat%20a%20complir%20els%20seus%20compromisos%20econ%C3%B2mics%20amb%20la%20Federaci%C3%B3%20de%20Societats%20Musicals%20de%20la%20Comunitat%20Valenciana)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11953/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2010/2/11953/26032010img_3214_Form_4.jpg)](https://www.alaquas.org/ficheros/documentos/2010/2/11953/26032010img_3214_Form_10.jpg "<a href='https://www.alaquas.org/ficheros/documentos/2010/2/11953/26032010img_3214_Form_10.jpg' target=_blank><i class='fa fa-external-link' aria-hidden='true'></i>.L'Ajuntament d'Alaquàs insta a la Generalitat a complir els seus compromisos econòmics amb la Federació de Societats Musicals de la Comunitat Valenciana</a>")

El Ple de la Corporació se suma a la denúncia dels retalls econòmics a què el Govern Valencià ha sotmés a les bandes i insta a la Generalitat a modificar els Pressupostos de 2010 per a tornar la totalitat de l'import de subvenció corresponent al 2009. L'Ajuntament aprova també una moció a través de la qual s'adhereix a la sol·licitud de la Federació de Societats Musicals per a la seua declaració com a Bé d'Interés Cultural (BIC)

L'Ajuntament d'Alaquàs, a través d'una moció presentada pel grup municipal socialista, insta a la Generalitat Valenciana a complir els seus compromisos econòmics amb la Federació de Societats Musicals de la Comunitat Valenciana i suprimir els retalls a què aquesta organització s'ha vist afectada amb l'aprovació del pressupost per al 2010.

Per mitjà d'aquesta moció, l'Ajuntament sol·licita que es modifiquen els pressupostos, en les partides corresponents de Cultura i Educació, per mitjà d'una ampliació de crèdit que torne la totalitat de l'import de subvenció corresponent al 2009, i que siguen tingudes en compte i estudiades les al·legacions de la FSMCV, en especial la referida al Programa de Finançament Autonòmic d'Escoles de Música.

L'Ajuntament insta també a la Generalitat Valenciana a solucionar el deute pendent amb la FSMCV que ascendeix a 145.000 euros des de 2008 i a complir el desenvolupament normatiu i pressupostari de la Llei Valenciana de la Música pendent des de 1998.

D'altra banda, en línia amb la política cultural de l'Ajuntament d'Alaquàs, i conscients que les societats musicals, les seues escoles de música i les seues bandes són el màxim exponent de la cultura i patrimoni d'una ciutat com Alaquàs, l'Ajuntament, a través d'una moció d'Alcaldia, s'adhereix a la sol·licitud de la Federació de Societats Musicals de la Comunitat Valenciana, per a la seua declaració com a Bé d'Interés Cultural (BIC).